Sisust : sõja lävel seisvas riigis ei tea kaks parimat sõpra Amir ja Hassan veel, et nad lahutatakse kohe igaveseks. On ilus pärastlõuna Kabulis ning taevas on täis kirevaid tuulelohesid, mida võidu lennutatakse. Ent päeva võidu järel põhjustab ühe poisi arg reetlikkus katastroofi, millele järgneb eepiline teekond lunastuse otsimiseks. Pärast 20 aastat Ameerikas naaseb Amir  Talibani terrori all elavasse Afganistani, et astuda vastu süngetele saladustele, mis teda tänaseni vaevavad, ning riskida meeletult, et parandada aastate eest tehtud ränk viga.